મિત્રો, ટાટા મેમોરિયલ હૉસ્પિટલ-મુંબઈના કેન્સર સ્પેશિયાલિસ્ટ ડૉ.શ્રીદેવેન્દ્ર ચૌકરના મતે,"ગુટખા અને અન્ય ચાવવાની તમાકુના સેવનથી શરૂઆતમાં ગળા, લાળસ્ત્રાવ ગ્રંથીને નુકશાન થયા બાદ કંઠનાળ (Laryngeal) નું કેન્સર થાય છે." એ પણ સત્ય છેકે, ગુટખાના પ્લાસ્ટિકના પાઉચના કરોડો ટન કચરાને કારણે, ઘરતી પર પર્યાવરણને પણ ભારે નુકશાન થાય છે. તાજેતરમાં જ આ નુકશાનને અટકાવવા કાજે, નામદાર સુપ્રીમ કૉર્ટે ગુટખાના પાઉચમાં વપરાતા પ્લાસ્ટિકના ઉપયોગ સામે પ્રતિબંધ લાદ્યો છે.